**Τουρνέ στο Παρίσι** (γαλλικός τίτλος: Tournée) είναι δραματική κωμωδία σε σκηνοθεσία Ματιέ Αμαλρίκ, γαλλο-γερμανικής παραγωγής, που κυκλοφόρησε στις 30 Ιουνίου 2010. Πρωταγωνιστεί ο ίδιος ο Αμαλρίκ ως ιμπρεσάριος που φέρνει έναν αμερικανικό θίασο φαντασμαγορικού σόου για μια περιοδεία στη Γαλλία.

Η ταινία χρησιμοποιεί τη μορφή της «ταινίας δρόμου» και η πλοκή ακολουθεί τον θίασο καθώς περιοδεύει σε γαλλικές πόλεις με το σόου τους, το οποίο παρουσιάσθηκε σε πραγματικό κοινό κατά τη διάρκεια της παραγωγής. Η έμπνευση για την ταινία ήταν ένα βιβλίο της Κολέτ για την εμπειρία της από μουσικές αίθουσες στις αρχές του 20ού αιώνα, και μέρος του στόχου του Αμαλρίκ ήταν να μεταφέρει το συναίσθημα του βιβλίου σε ένα σύγχρονο σκηνικό.

Η ταινία έκανε πρεμιέρα στο Φεστιβάλ Καννών 2010 όπου κέρδισε δύο βραβεία: το βραβείο FIPRESCI, που απονέμει η Επιτροπή της Διεθνούς Ένωσης Κριτικών, και το βραβείο Σκηνοθεσίας για τον Αμαλρίκ.

Πρωταγωνιστούν οι Ματιέ Αμαλρίκ, Αν Μπενουά, Μιράντα Κολκλαζύρ και Αλεξάντερ Κρέιβεν.

Υπόθεση
-------

Ο Ματιέ Αμαλρίκ και οι ηθοποιοί στο φεστιβάλ Καννών 2010
Η διαδρομή της περιοδείας
Ο Ζοακίμ Ζαντ είναι Γάλλος πρώην τηλεοπτικός παραγωγός ο οποίος, αφού εγκατέλειψε τα πάντα και εγκαταστάθηκε για αρκετά χρόνια στις Ηνωμένες Πολιτείες για λόγους που παραμένουν ασαφείς, αποφασίζει να κάνει την «επιστροφή» του στη Γαλλία. Γι 'αυτό, επιστρέφει με έναν αμερικανικό θίασο νεο-μπουρλέσκ, φαντασμαγορικό σόου τύπου καμπαρέ με χορευτικά και στριπτίζ, που αποτελείται από πέντε χυμώδεις γυναίκες και έναν άνδρα. Αρχίζουν μια περιοδεία, παρουσιάζοντας το σόου που σκηνοθέτησε ο ίδιος, στη Γαλλία, πηγαίνοντας από λιμάνι σε λιμάνι από τη Χάβρη, το Σαιν-Ναζαίρ, την Λα Ροσέλ, για να τελειώσουν θεωρητικά στην Τουλόν. Παρόλο που οι συνθήκες ταξιδιού είναι κάτι παραπάνω από μέτριες - τρένα δεύτερης κατηγορίας και φθηνά ξενοδοχεία - τα μέλη του θιάσου είναι ενθουσιασμένα καθώς ανακαλύπτουν τη Γαλλία και γεμάτα αισιοδοξία λόγω της μεγάλης επιτυχίας κάθε μιας από τις παραστάσεις τους.

Αλλά τα κορίτσια ονειρεύονται μόνο το Παρίσι που είναι ο τελικός προορισμός της τουρνέ και που ο Ζοακίμ Ζαντ τους έκανε να θεωρούν ως το αποκορύφωμα της περιοδείας τους. Ωστόσο, όταν φθάνουν στο Παρίσι, ο Ζαντ έχει προβλήματα με την αφερέγγυα συμπεριφορά του στο παρελθόν του και σύντομα έρχεται αντιμέτωπος μαζί τους, έχοντας υποτιμήσει τις εχθρότητες και τις δυσαρέσκειες που παραμένουν στην πρωτεύουσα: η πρώην ερωμένη, ο εξαπατημένος πιστωτής, ο προδομένος φίλος, ο πικραμένος μέντορας, η εξοργισμένη πρώην σύζυγος και τα δύο παιδιά του που κάνουν τον πατέρα τους να πληρώσει για την απουσία του και τις αδυναμίες του.

Για να ολοκληρωθεί το σκηνικό, ο Ζοακίμ ερωτεύεται με μία από τις χορεύτριές του. Είναι αυτός ο έρωτας, η Μιμί Λε Μω, που θα δώσει πίσω στον Ζοακίμ το νόημα της ζωής και της αγάπης στο τέλος σε ένα νησί του Ατλαντικού.

Βραβεία
-------

Ο Ματιέ Αμαλρίκ και οι ηθοποιοί στα Βραβεία Σεζάρ 2010
Στο Διεθνές Φεστιβάλ Κινηματογράφου των Καννών 2010, η ταινία ήταν υποψήφια για τον Χρυσό Φοίνικα. Ο Ματιέ Αμαλρίκ έλαβε το βραβείο σκηνοθεσίας και το βραβείο FIPRESCI. 

Στο RiverRun International Film Festival στις ΗΠΑ, ο Ματιέ Αμαλρίκ κέρδισε το βραβείο καλύτερου ανδρικού ρόλου.

Το 2011 η ταινία ήταν υποψήφια για επτά βραβεία Σεζάρ αλλά δεν κέρδισε κανένα από τα βραβεία.

Παραπομπές
----------

1. ↑  www.imdb.com/title/tt1451762/. Ανακτήθηκε στις 2  Μαΐου 2016.
2. 1 2 3  stopklatka.pl/film/tournee-2010. Ανακτήθηκε στις 2  Μαΐου 2016.
3. ↑  www.allocine.fr/film/fichefilm\_gen\_cfilm=140496.html. Ανακτήθηκε στις 2  Μαΐου 2016.
4. ↑  www.telerama.fr/cinema/films/tournee,410489,critique.php. Ανακτήθηκε στις 2  Μαΐου 2016.
5. ↑  (Αγγλικά) *Internet Movie Database*. www.imdb.com/title/tt1451762/releaseinfo. Ανακτήθηκε στις 20  Αυγούστου 2016.
6. ↑  nmhh.hu/dokumentum/158992/2010\_filmbemutatok\_osszes.xlsx.
7. ↑ . «imdb.com/title/tt1451762/?ref\_/Tournée».
8. ↑ . «allocine.fr/film/fichefilm\_gen\_cfilm=Tournée».
9. ↑ . «flash.gr/culture/1131808/toyrne-sto-parisi».
10. ↑ . «lifo.gr/guide/cinema/turne-sto-parisi».
11. ↑ . «abusdecine.com/critique/tournee/».
12. ↑ . «allocine.fr/film/fichefilm-Tournée /palmares/».